Royère-de-Vassivière

Royère-de-Vassivière estas franca komunumo lokita en la departemento Creuse kaj en la regiono Limoĝio. Ĝi havis 584 loĝantojn laŭ censo plenumita en 2006. La komunumo apartenas al la natura regiona parko Millevaches.

maldekstra|100ra|Blazono de Royère-de-Vassivière.

 Geografio 
Royère-de-Vassivière etendiĝas sur 74,14 km², kaj havis 584 loĝantojn laŭ la lasta oficiala censo, tiel ke la loka loĝdenso estas nur po 8 homoj laŭ kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo.

La regiono ĉefe konsistas el malaltaj montoj kaj altebenaĵoj: la plej alta punkto de Royère-de-Vassivière situas je alteco de 829 metroj.

 Historio 
Antaŭ la franca revolucio de 1789 kaj la kreado de la departemento Creuse en 1790, Royère-de-Vassivière apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ro Raymond Rabeteau, kiu do fariĝis la loka urbestro.

 Administrado 
Royère-de-Vassivière estas la ĉefurbo de la kantono de Royère-de-Vassivière. Tiu kantono mem estas parto de la arondismento de Aubusson, unu el la du arondismentoj de la departemento Creuse.

 Vidu ankaŭ 
 Komunumoj de Creuse
 Kantono de Royère-de-Vassivière

Kategorio:Komunumoj de Creuse